projecte-aina/catalan_government_crawling huggingface dataset:
Aquesta obra elabora el concepte de règim de benestar, caracteritza els tres models bàsics d'Estat de benestar (nòrdic, continental i anglosaxó) i introdueix el model llatinomediterrani, amb el sistema de benestar espanyol com a expressió d'aquest darrer model.
Compara les polítiques desenvolupades per les set autonomies de més nivell competencial i la seva operativitat.
En la conclusió final planteja les configuracions de règims de benestar que es deriven de l'experiència recollida, i apunta futures línies de recerca.
Sessió VIII del Fòrum de reflexió permanent EuropaFutura.org que va tenir lloc a la seu de l'Institut d'Estudis Autonòmics el 14 de juliol de 2003.
En aquest títol es recull la ponència de Marta Arpio, membre del servei jurídic del Consell de la UE i adscrita a la Secretaria de la Convenció Europea.
Estudi introductori a càrrec d'Alan Tarr.
Els dos primers textos d'aquest llibre van ser escrits durant els anys 1848 i 1849, i van ser publicats pòstumanent el 1851 dins de The Works of John C. Calhoun (volum I), a cura de Richard Kenner Crallé, a l'editorial Walker and James (Charleston, Carolina del Sud).
Aquests són els tres discursos que es consideren més rellevants de Calhoun, personatge de primer ordre en la política nord-americana de la primera meitat del s.
XIX, els quals aporten una visió de la Constitució americana des de la perspectiva dels interessos dels estats del sud.
Traducció al català: Pau Joan Hernàndez.
Recull de l'obra de Pi i Margall més significativa en l'àmbit polític.
Data de la segona meitat del s.
Ramón Máiz, autor de l'estudi introductori inclòs en aquest llibre, ens situa en el context i les idees de l'autor: "El 1879 pronunciarà un cèlebre discurs de defensa del diari federal 'La Unión', que constitueix, alhora, una encesa defensa del federalisme davant la fugida general dels republicans cap a l'unitarisme".
El capítol "Lo catalanisme" reprodueix el facsímil de l'obra original de Valentí Almirall cedit per la Biblioteca de Catalunya.
Selecció de textos i estudi introductori a càrrec de Josep Pich Mitjana.
Cinc textos "d'un dels polítics i intel·lectuals catalans més importants de la segona meitat del s.
Aquests textos de Valentí Almirall són l'exponent del seu pensament i acció política, d'una visió federal i catalanista que encara és objecte de debat en l'actualitat.
Traducció de Beatriu Krayenbühl.
Traducció al català del que segurament constitueix el recull de textos més elaborats de la filosofia política de Proudhon (el qual considerava que l'anarquia era el nucli de la política, de la història i del cosmos), en què teoritza, entre altres qüestions, sobre la degradació dels estats-nació, l'alienació econòmica i política i el federalisme com a alternativa institucional.
Estudi introductori a càrrec de Klaus-Jürgen Nagel.
Traducció de l'alemany de Pilar Estelrich i Arce.
Les posicions de l'austromarxisme són avui poc conegudes.
Les referències que s''hi fan s''enfoquen cap a la seva idea de nació o cap a la proposta d''autonomia cultural no territorial, però no precisament cap al seu federalisme.
Aquesta publicació reuneix textos de dos autors austromarxistes, Otto Bauer i Karl Renner, amb la voluntat de demostrar el seu vessant federal, que inclou el rol important del territori.
L'objectiu d'aquesta obra és l'estudi, l'ordenació i la clarificació de les potencialitats i els límits del desenvolupament de les competències de l'EAC en matèria d'urbanisme, territori i medi ambient, a efectes de presentar instruments jurídics que poden ser emprats de base per adoptar directrius polítiques i normes jurídiques d'ordenació i de gestió del territori i el medi ambient.
Atès que sembla que l'autodeterminació seguirà tenint un paper important en l'agenda política mundial, en aquest context aquest llibre vol ajudar al lector a entendre i interpretar els esdeveniments polítics de la història recent de Catalunya que són centrals per a una comprensió apropiada del procés.
El llibre també mostra que el procés té una pertinència política que va més enllà del context espanyol català i es refereix a punts clau pel que fa a la interacció de democràcia, sobirania i estatisme al segle XXI.
Aquesta obra té un objectiu doble: constatar el procés de recentralització competencial que s'ha produït en matèria ambiental entre 2008 i 2016, posant de manifest que la matèria ambiental no ha romàs aliena al procés de recentralització competencial i de transformació de les relacions entre l'Estat i les comunitats autònomes que ha portat la crisi econòmica; i reflexionar sobre les conseqüències derivades d'aquesta recentralització.
La investigació que presenta aquest llibre té com a objectiu central l'anàlisi de la cobertura informativa (gèneres d'informació, opinió i interpretació) a la premsa internacional, prenent com a punt de partida la Sentència del Tribunal Constitucional sobre l'Estatut de Catalunya del 28 de juny de 2010 i els cinc anys posteriors fins a les eleccions al Parlament de Catalunya de setembre de 2015.
Explora la compatibilitat teòrica i l'encaix pràctic de la secessió i la integració a la Unió Europea (UE).
Quan un Estat membre d'una organització internacional pateix una separació o divisió, la continuïtat dels Estats successors depèn de les normes, pràctiques i acords de cada organització.
Això també és predicable d'una organització d'integració tan genuïna com la UE.
El present treball rebutja una aplicació ordinària del procediment d'adhesió de nous Estats membres a partir de distingir el fenomen d'ampliació externa del d'ampliació interna.
Es presenta de manera general i sistemàtica el marc constitucional i estatutari de l'autonomia de Catalunya: els antecedents històrics, la inserció en la nova estructura de l'Estat que dissenya la Constitució espanyola de 1978, les institucions de l'autogovern, les competències de la Comunitat Autònoma, l'Administració de la Generalitat, l'organització territorial interna de Catalunya i el sistema de finançament i la hisenda de la Generalitat de Catalunya.
Se n'han fet tres edicions, aquí teniu la informació de la 2a i 3a edició.
La primera la va editar l'IEA, la podeu consultar a l'apartat "Fora de col·lecció".
Es presenta de manera general i sistemàtica el marc constitucional i estatutari de l'autonomia de Catalunya: els antecedents històrics, la inserció en la nova estructura de l'Estat que dissenya la Constitució espanyola de 1978, les institucions de l'autogovern, les competències de la Comunitat Autònoma, l'Administració de la Generalitat, l'organització territorial interna de Catalunya i el sistema de finançament i la hisenda de la Generalitat de Catalunya.
Se n'han fet tres edicions, la segona i la tercera en coedició amb Marcial Pons.
No són d'accés lliure, però en podeu consultar les dades bibliogràfiques a l'apartat "Coedicions".
Informe que té la finalitat d'analitzar les diverses possibilitats del marc constitucional i estatutari per formular un desenvolupament alternatiu de l'autonomia de Catalunya que permeti incrementar el propi poder polític.
Però no només estudia les distintes tècniques jurídiques utilitzables, sinó que també estudia com integrar-les en un projecte que de manera sistemàtica i global permeti articular una proposta per a una nova etapa de l'autonomia.
Obra en dos volums acompanyats d'un CD de consulta que recull una selecció de textos adreçada especialment a l'àmbit universitari i, en general, a totes les professions jurídiques.
Està concebuda com a eina de consulta sobre el procés jurídic que ha acabat amb l'aprovació del nou Estatut de 2006.
Els textos incorporats formen part de les fases institucionals més rellevants que han protagonitzat el debat jurídic que ha presidit l'elaboració i l'aprovació de l'Estatut.
Aquest volum recull tres informes elaborats en el període 2011-2012 que revesteixen una especial rellevància.
L'informe sobre l'aplicació a Catalunya d'un nou model de finançament basat en el concert econòmic explora la possibilitat d'establir aquest model i la seva articulació a través d'una modificació de la LOFCA; en l'informe sobre les duplicitats funcionals i organitzatives entre l'Estat i la Generalitat de Catalunya s'identifiquen els supòsits de duplicitats competencials entre l'Estat i la Generalitat, tant normatius com executius, i se n'assenyalen les causes; i a l'informe sobre les consultes populars es descriuen cinc vies per fer possible la realització de la consulta dins de l'actual marc constitucional: el referèndum previst a l'article 92 CE, el referèndum previst a la Llei catalana 4/2010, la consulta prevista al projecte de llei de consultes populars que s'està tramitant al Parlament de Catalunya, el traspàs de la facultat de convocar referèndums per la via de l'article 150.2 CE o bé una reforma constitucional.
Anàlisi del creixement de l'economia catalana al llarg del període que va de 1955 fins a 1995.
Proporciona una visió dels factors que han fonamentat els canvis que s'han registrat en els nivells de producció i renda per habitant, sobretot les dotacions de capital físic tant de titularitat pública com privada.
També s'hi analitzen els canvis sorgits de l'estructura productiva catalana des de mitjan dels 50 i el grau d'eficiència amb què es desenvolupa la producció de béns i serveis.
Anàlisis de la incidència territorial de l'actuació del sector públic espanyol.
Una part important del llibre es centra en l'anàlisi dels patrons territorials de despesa i ingressos tributaris dels diferents nivells de l'Administració pública, per després aprofundir en l'estudi de la incidència d'aquestes polítiques sobre la distribució territorial de la renda i l'activitat econòmica.
Segon volum d'una obra en dos volums.
Es fa un estudi ampli sobre la immigració i la transformació social a Catalunya i Espanya.
S'analitzen diferents aspectes socials, econòmics i jurídics del fenomen immigratori i s'ofereix un anàlisi detallat sobre la comunitat autònoma catalana.
En aquest segon volum, dirigit per Enric Argullol, s'analitzen en clau de dret comparat els principals aspectes del règim jurídic de la immigració a Catalunya a partir de l'estudi d'experts en estrangeria i immigració, tant nacionals com estrangers.
Primer volum de l'obra en dos volums.
Es realitza un estudi ampli sobre la immigració i la transformació social a Catalunya i Espanya.
S'analitzen diferents aspectes socials, econòmics i jurídics del fenomen immigratori i s'ofereix un anàlisi detallat sobre la comunitat autònoma catalana.
En aquesta primera part de l'estudi, es fa un estudi social i econòmic sobre la immigració a partir de tres grans àrees: l'anàlisi de factors interns dels països d'origen que més influeixen en la decisió d'emigrar dels sus habitants; l'anàlisi de les condicions socials que ofereix el país d'acollida; i l'estudi centrat en el camp de l'educació, l'habitatge i el mercat de treball.
Llibre dividit en dues parts diferenciades, la primera és un informe elaborat pel professor De la Quadra-Salcedo que tracta dels problemes generals de l'actual regulació de la comunicació audiovisual, dels seus protagonistes i del seu règim jurídic.
La segona part recull les intervencions de diferents juristes i polítics en el seminari, que per debatre aquest tema, van organitzar conjuntament l'IEA i el CAC, i que va coordinar el mateix autor de l'informe.
Primer balanç dels treballs de la Convenció Europea convocada per el Consell Europeu de Laeken el desembre de 2001.
En aquest treball es tracta la perspectiva històrica, les qüestions pròpies de l'actual procés de reforma de la Unió Europea i l'impacte de la Constitució europea, l'actual i la nova, en la Constitució espanyola.
Estudi que mostra el paper transformador del dret ambiental per tal d'establir mitjans efectius d'accés a la justícia administrativa per a la tutela dels interessos col·lectius ambientals per part dels ciutadans i dels grups.
En especial, analitza les pretensions com a instrument eficaç per garantir l'aplicació del dret ambiental i, concretament, de les sancions administratives davant la inactivitat administrativa.
Treball que estudia per primera vegada a Espanya l'actuació de totes i cadascuna de les comunitats autònomes en la projecció de la llibertat religiosa en diversos àmbits materials.
Amb un esquema comú a tots els capítols, el llibre mostra allò que s'ha fet en cada comunitat i, especialment, allò que queda per fer, i oferix al lector un mapa precís de la situació de la regulació de la llibertat religiosa a l'Estat autonòmic.
Traducció a l'espanyol de la obra guanyadora del I Premi Josep Maria Vilaseca i Marcet.
Obra també editada per l'IEA en el seu idioma original, francès, en la col·lecció Con(Textos)A, 7.
També se'n va fer una traducció en llengua basca: Nazio bateratzailerik ez: nazio ugariko federalismoaren aldeko aldarria.
Aquest estudi permet reconstruir la xarxa formal i informal dels actors regionals que participen en els temes europeus segons la seva ubicació en l'organigrama autonòmic, el seu pes polític relatiu i les seves funcions principals.
A més, l'anàlisi de xarxa aprofundeix en els efectes diferencials de l'europeïtzació sobre les diverses àrees sectorials del Govern autonòmic i confirma la presència d'una relació entre les pressions de la adaptació i les demandes de coordinació en l'àrea dels assumptes europeus.
El dret lingüístic català ha estat objecte, els darrers anys, d'ambicioses reformes normatives i noves lectures jurisprudencials, bona part de les quals molt controvertides per l'impacte que han tingut en àmbits públics especialment sensibles com l'ensenyament, la justícia o l'administració.
Novetats que, indefectiblement, s'han acabat projectant en el catàleg de drets i deures lingüístics, bo i concitant interessants debats en l'escenari polític i acadèmic.
Aquesta publicació aplega reflexions crítiques sobre algunes d'aquestes novetats d'incidència en el dret lingüístic català.
També s'hi analitza críticament la darrera jurisprudència del Tribunal Constitucional i del Tribunal Suprem que les interpreta.
Aquest treball, que té l'origen en la tesi doctoral publicada en anglès amb el títol Why Languages Matter to People.
Communication, identity an justice in western democracies: the case of mixed societies, en selecciona els aspectes més rellevants per a les polítiques lingüístiques de l'àrea catalana, amb quatre grans objectius: acostar els plantejaments de la teoria política als de la tradició sociolingüística catalana i identificar aspectes en què seria desitjable una recerca transdisciplinària; situar la singularitat de l'àrea lingüística catalana (en termes de mescla lingüística) en una perspectiva comparada amb altres democràcies occidentals; suggerir una proposta de polítiques lingüístiques adequades, des del punt de vista de la justícia lingüística, per a les societats mixtes; i afavorir una reflexió sobre els reptes de les polítiques lingüístiques a Catalunya plantejats per les importants transformacions socials i polítiques de les últimes dècades.
Aquest treball analitza l'impacte de la integració europea a nivell autonòmic explorant com ha transformat l'activitat política a Catalunya.
A partir de l'estudi del contingut europeu de les polítiques del Govern i de l'activitat parlamentària dels partits catalans, tant en l'arena autonòmica com en l'arena estatal, l'objectiu és determinar fins a quin punt Europa introdueix límits a l'acció d'actors i institucions clau del sistema polític, però també sota quines circumstàncies crea oportunitats per a que aconsegueixin els seus propis objectius polítics.
Els resultat demostren que Europa defineix de forma creixent el contingut de les polítiques públiques a Catalunya.
El nucli d'aquest treball, basat en una exploració lexicomètrica, descriu el corpus a partir d'índexs estadístics que han permès caracteritzar la riquesa lèxica, la distància intertextual i altres característiques estadístiques de cada text estatutari.
A través de múltiples trets lingüístics (sobretot de l'estudi del vocabulari i sintagmes específics de cada Estatut), aquest llibre demostra com s'ha modernitzat i ha evolucionat el discurs estatutari en llengua catalana.
El CAC, creat originàriament com a òrgan assessor del Govern de la Generalitat, ha esdevingut una autoritat independent de supervisió i control dels continguts audiovisuals a Catalunya, i se l'ha dotat de funcions i potestats rellevants.
Aquest llibre estudia justament aquestes funcions i potestats, n'analitza amb detall l'abast i els problemes jurídics que se'n deriven i fa propostes concretes per millorar els aspectes que els autors consideren que no han estat regulats amb prou encert pel legislador.
El llibre també examina l'àmbit d'actuació del Consell i n'analitza la naturalesa jurídica i l'organització interna.
Estudi sobre la incorporació de la immigració al mercat laboral realitzat pel catedràtic d'economia aplicada de la Universitat Autònoma de Barcelona Josep Oliver Alonso.
El llibre s'estructura en tres parts diferenciades que analitzen les necessitats de la immigració a Espanya i a les comunitats autònomes l'any 2020, fruit de l'impacte de la caiguda de la natalitat iniciada fa uns 30 anys.
Estudia la regulació normativa, l'estructuració orgànica i el funcionament del poder judicial a quatre federacions genuïnes: Estats Units, Suïssa, Canadà i Alemanya, a partir d'un índex comú als quatre sistemes que serveix com a mètode d'anàlisi i permet comparar fàcilment les solucions de cadascun d'ells, obtenint així una imatge precisa i sistematitzada de les dimensions jurisdiccional, organitzativa, governativa i de gestió de l'Administració de justícia.
Aquest treball desenvolupa una metodologia d'estimació dels fluxos fiscals entre el sector públic i les comunitats autònomes.
A partir dels resultats obtinguts, analitza les principals categories d'ingressos i de despeses i la distribució en el territori de la pressió fiscal, les prestacions socials, el consum col·lectiu i la inversió pública.
El treball també inclou una presentació de la relació entre els fluxos fiscals, la renda familiar i el benestar social; es planteja la repercussió que poden haver tingut aquests fluxos fiscals en el procés de convergència regional, i es fa una anàlisi específica dels resultats obtinguts a Catalunya.
El llibre s'estructura en dues parts fonamentals, primer s'aborden els aspectes estructurals del sistema de la Llei 12/2007, com són l'àmbit competencial, els serveis socials com a sistema, la configuració de les prestacions socials com a drets subjectius, la distinció fonamental entre serveis bàsics i especialitzats com a fonament de drets i prestacions, i les prestacions econòmiques en matèria de dependència.
La segona part analitza qüestions específiques relacionades amb la gestió dels serveis socials, com són la regulació dels professionals en xarxa, les relacions entre públic i privat, i el paper del tercer sector.
Anàlisi comparativa de la gestió dels aeroports a Alemanya, amb un model de descentralització de la gestió, i a Espanya, on es manté un model absolutament centralitzat.
L'autora subratlla la dificultat d'implementar a Espanya un sistema com l'alemany, però formula propostes que permetrien superar la situació actual.
Aquesta obra va rebre "ex aequo" el II Premi Josep Maria Vilaseca i Marcet.
Com s'articula el poder en els estats no centralitzats amb diverses instàncies territorials de govern?
Amb aquesta línia conductora, aquest estudi ens ofereix diverses escales d'explicació i anàlisi sobre el règim dels governs locals en tres estats europeus: Alemanya, Itàlia i el Regne Unit.
Els tres països comparats organitzen territorialment el poder en, com a mínim, tres estrats: estatal, regional o territorial i local.
Alemanya es configura com una federació en sentit estricte, mentre que tant el Regne Unit com Itàlia es poden incloure en la categoria imprecisa d'estats "descentralitzats" amb elements importants característics del federalisme.
Estudi que planteja l'impacte de la descentralització política a Espanya.
Analitza l'evolució d'indicadors socioestructurals de les comunitats autònomes, les percepcions de la ciutadania, així com l'evolució de les principals opcions de polítiques públiques desenvolupades pels governs autonòmics en els àmbits d'educació, salut i serveis socials, des de mitjan dels anys 90 a l'actualitat.
Anàlisi comparada, dels disset sistemes electorals autonòmics entre si i amb el règim electoral general, de cada un dels elements (cos electoral, circumscripció, fórmula electoral, llistes electorals, barrera electoral i procediment electoral).
Per dur-lo a terme, s'han utilitzat prop de 500 llibres i articles, un centenar de normes estatals i autonòmiques, més de setanta resolucions (sentències i interlocutòries) del Tribunal Constitucional i nombrosos acords i instruccions de la Junta Electoral Central.
De tot això n'ha quedat constància al treball.
Aquest treball va ser guanyador del III Premi Josep Maria Vilaseca i Marcet.
L'objectiu d'aquesta obra ha estat exposar el desenvolupament de la participació autonòmica a la Unió Eurpea, explica les raons de les carències i assoliments, i proposa millores del model actual.
D'una banda, analitza la participació de les autonomies en les instàncies estatals tenint en compte les majories que han governat Espanya i d'altra banda, les diferents instàncies que la UE ha obert a les regions.
Va guanyar el IV Premi Josep Maria Vilaseca i Marcet.
Treball que explora i analitza la justícia i la legalitat de la secessió, endinsant-se, d'una banda, en la moralitat del dret de secessió, i de l'altra en el dret internacional, el dret constitucional sobre l'autodeterminació, i la secessió.
Obra guanyadora ex aequo del V Premi Josep Maria Vilaseca i Marcet.
Des d'un abordatge alhora teòric i empíric, aquesta publicació, guanyadora exaequo del V Premi Josep Maria Vilaseca i Marcet, intenta donar resposta a preguntes com ara: fins a quin punt una clivella identitària-territorial pot modificar i alterar la despesa redistributiva en les democràcies parlamentàries, o en quina mesura la rellevància de la dimensió territorial fa que les democràcies parlamentàries amb sistemes electorals proporcionals siguin més o menys redistributives.
Resolució PRE/997/2020, de 8 de maig, per la qual s'amplia el termini de presentació de sol·licituds en la convocatòria per a la concessió de subvencions estructurals per a l'edició de publicacions periòdiques en suport de paper en català o en aranès, corresponent a l'any 2020 (ref. BDNS 499882).
La planificació normativa és un mecanisme de racionalització i transparència de les decisions normatives: permet prioritzar i coordinar la producció normativa; facilita la tasca tècnica de disseny i implementació de les normes; i serveix per informar els ciutadans i les empreses sobre les propostes normatives que es preveu adoptar en el proper exercici i el calendari de tramitació.
Alhora, la planificació constitueix el primer esgraó de l'anomenat "cicle de la regulació".
S'inclou en el moment més inicial de la fase de preparació, anàlisi i disseny, juntament amb l'avaluació d'impacte normatiu i les consultes públiques, les quals precedeixen l'adopció de la norma; altres fases són la implementació i seguiment i, per últim, la revisió de l'aplicació de la norma.
Dempús de l'1 de junh, eth termini de toti es terminis que, de conformitat damb era Lei 19/2014, deth 29 de deseme, son aplicables entara tramitacion des sollicituds d'accès a informacion publica, e qu'agen estat suspenudi, se repreneràn en moment e tramit que sigueren suspenudi, mès informacion veigatz era nòta informativa.
Non i a taxes associades ad aguest tràmit, exceptat dera taxa prevista tara expedicion de fotocòpies, s'era informacion se sollicite en format papèr.
Guia entà aportar e/o esmendar era documentacion electronicament (prèviament vos cau auer arrecebut ua notificacion a on s'indique que vos cau esmendar e/o aportar documentacion).
En cas que non recebésquetz ua responsa laguens d'aguest tèrme, podetz enténer estimada era vòsta sollicitud, damb es limitacions previstes en article 35 dera Lei nomentada.
Es persones interessades tanben pòden presentar un recors contenciós administratiu o emplegar quaussevolh aute miei d'impugnacion o defensa que considèren procedent.